Stokkseyri Sérstaða, náttúruskoðun og ferðaþjónusta
Stokkseyri er í dag hluti af sveitarfélaginu Árborg, en tilheyrði áður Stokkseyrarhreppi. Svæðið hefur gengið í gegnum miklar breytingar á búsetu og atvinnuháttum svipað og einkennir margar jaðarbyggðir. Atvinna og þjónusta hefur flust frá staðnum til stærri þéttbýlissvæða, en á undanförnum árum hefur orðið vísir að styrkingu á sviði ferðaþjónustu og ákveðnir þættir búnir að vinna sér fastan sess, svo sem veitingahús, kajakferðir o.fl. Verkefnið fjallar um að vinna greiningu á svæðinu að norskri fyrirmynd, draga fram sérstöðu þess og staðarhætti til þess að styrkja upplifun íbúa og auka ferðaþjónustu. Í verkefninu er leitast við að svara því hvort hægt sé með aðferðum landslagsgreiningar að draga fram og styrkja sérstöðu Stokkseyrar, náttúruskoðun og auka ferðaþjónustu.
Stokkseyri, Landslagsgreining, Votlendi, Fuglalíf, Ferðaþjónusta, Menningarlandslag
Networked Digital Library of Theses and Dissertations